Diari Oficial de la Generalitat Valenciana


Sumari del DOGV 4633, del 19-11-2003 (2003/12470)

RESOLUCIÓ de 12 de novembre de 2003, de la Direcció General d'Administració Autonòmica, per la qual es convoquen els aspirants que han superat les proves selectives d'accés al grup D, sector laboral, auxiliars d'explotació portuària; convocatòries 33/1999 i 34/1999 per a l'elecció de destinació.
--------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4633

Data del DOGV
:   19-11-2003

Secció del DOGV
:   II. AUTORITATS I PERSONAL - B) OFERTES D'OCUPACIÓ PÚBLICA, OPOSICIONS I CONCURSOS

Número del document
:   2003/12472


Organisme emissor
:   Conselleria de Justícia i Administracions Públiques

Tipus de document
:   Resolució

RESOLUCIÓ de 12 de novembre de 2003, de la Direcció General d'Administració Autonòmica, per la qual es convoquen els aspirants que han superat les proves selectives d'accés al grup D, sector laboral, auxiliars d'explotació portuària; convocatòries 33/1999 i 34/1999 per a l'elecció de destinació. [2003/M12264]
  
Per resolucions de 16 de juny de 2003, del conseller de Justícia i Administracions Públiques (DOGV núm. 4.529, de 24.06.2003), es van publicar les relacions d'aspirants que han superat les proves selectives d'accés al grup D, sector laboral, auxiliars d'explotació portuària, pels torns d'accés lliure, Convocatòria 33/1999, i torn de promoció interna, Convocatòria 34/1999.
  
Tenint en compte el que disposa l'article 8 del vigent conveni col·lectiu per al personal laboral al servici de l'administració de la Generalitat Valenciana i en els articles 9.1 i 53 del Text Refós de la Llei de la Funció Pública Valenciana.
  
Vist que l'administració va portar a terme una primera fase de cobertura interna de llocs de treball d'auxiliars d'explotació portuària, per mitjà de la convocatòria i resolució del Concurs de mèrits número 13/2000-L, i del Concurs número 17/2000-L per a la provisió de llocs de treball de naturalesa laboral del grup D, amb mobilitat horitzontal.
  
En ús de les competències que tinc atribuïdes en virtut del que disposa l'article 16 del Decret 113/2003, d'11 de juliol, del Consell de la Generalitat, pel qual s'aprova el Reglament Orgànic i Funcional de la Conselleria de Justícia i Administracions Públiques, resolc:
  
Primer
  
Convocar el personal relacionat en l'annex I per a l'elecció de destinació, en acte obligatori, presencial i únic, el dia 24 de novembre de 2003, a les 09.30 hores, al Servici de Selecció i Provisió de la Direcció General d'Administració Autonòmica de la Conselleria de Justícia i Administracions Públiques, carrer del Miquelet, número 5, segon pis, 46233 València.
  
Segon
  
D'acord amb el que disposen els articles 8 del conveni col·lectiu vigent per al personal laboral al servici de l'administració de la Generalitat Valenciana, i 9.1 i 53 de la Llei de la Funció Pública Valenciana, l'elecció de destinació s'efectuarà amb el següent orde de prioritat.
  
1r) El personal aprovat, pel torn de promoció interna, Convocatòria 34/1999, segons l'orde obtingut en la superació de les proves corresponents.
  
2n) El personal aprovat, pel torn lliure, Convocatòria 33/1999, per orde de major a menor puntuació obtinguda en la superació de les proves selectives.
  
En cas d'empat, s'estarà al que disposen les respectives convocatòries.
  
Tercer
  
En la resolució per la qual s'adjudiquen destinacions com a conseqüència del present procés, s'indicarà la data de les preses de possessió i cessament que se'n deriven.
  
Quart
  
La present resolució posa fi a la via administrativa. D'acord amb els articles 116 i 117 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, així com als articles 8, 14.2 i 46 de la Llei 29/1998, de 13 de juliol, Reguladora de la Jurisdicció Contenciosa Administrativa, els interessats poden interposar recurs de reposició, amb caràcter potestatiu, davant de l'òrgan que ha dictat esta resolució, en el termini d'un mes a comptar del dia següent al de la seua publicació. Alternativament, si no es recorre en reposició, pot interposar-se recurs contenciós administratiu davant del Jutjat Contenciós Administratiu de la ciutat de València, en el termini de dos mesos a comptar del següent al de la publicació de la present resolució.
  
València, 12 de novembre de 2003.- El director general d'Administració Autonòmica: Enrique de Francisco Enciso.
  
ANNEX I
  
Convocatòria 33/1999 i 34/1999
  
Auxiliar explotació portuària
  
Accés: torn lliure
  
DNI Cognoms i nom Nota final
  
27064597 FERNÁNDEZ ALONSO ANTONIO 81,36
  
06561811 ARMADA SAVALL PEDRO 80,62
  
95142824 MACIAN MONLEON DOMINGO 78,1
  
Accés: promoció interna
  
DNI Cognoms i nom Nota final
  
58850213 PASTOR PASTOR JOSE ALFREDO 64,49
  
97479047 PUERTO BERNUZ ISABEL 55,62
  
87575167 NAVARRO ALEJOS ALFREDO MIGUEL 55,4